Source: http://www.bihon.ro/csm-oradea-a-castigat-memorialul-tucudean/1044969
Timestamp: 2018-03-22 21:38:15+00:00

Document:
CSM Oradea a castigat Memorialul Tucudean - BIHON
CSM Oradea a castigat Memorialul Tucudean
23. ianuarie 2012 13:50	 Reactualizat la:	 23. ianuarie 2012 13:51
Conducătorul de joc al CSM Oradea - Andrei Macovei
Divizionara A de handbal masculin CSM Oradea a participat în weekend la turneul de la Arad Memorialul Teo Ţucudean, alături de echipele Extrem Baia Mare, HC Arad şi Unirea Sânnicolaul Mare. Formaţia noastră a câştigat turneul, impunându-se în toate meciurile disputate: 41-24 cu HC Arad, 38-26 cu Unirea şi 29-28 cu Extrem Baia Mare.
Dacă primele două adversare n-au prea contat, fiind evident mult inferioare valoric, a fost important meciul cu Extrem Baia Mare, una din contracandidatele noastre la câştigarea Seriei B a Diviziei A. CSM Oradea a învins cu 29-28 (15-10), chiar dacă Extrem s-a întărit în extrasezon cu trei jucători, dintre care unul sârb şi unul lituanian. În plus, antrenorul Sebastian Tudor nu a putut conta pe aportul a trei titulari – Mincan, Iştoc şi Avram, indisponibili.
„Sunt mulţumit de evoluţia echipei, chiar dacă am avut trei absenţe în lot. Am dorit să vedem ce echipă are Extrem Baia Mare, una din adversare noastre în serie. Mă bucur că am reuşit să o învingem, chiar dacă nu am jucat la potenţialul nostru maxim. Avem două turnee câştigate în perioada de pregătiri. Până la startul returului, vom mai disputa două meciuri de verificare, cu lidera Seriei A, CSM Bacău”, ne-a declarat antrenorul CSM Oradea, Sebastian Tudor.
Jucătorii orădeni şi-au adjudecat două din premiile speciale ale turneului. Astfel, Andrei Macovei a fost declarat cel mai tehnic jucător, iar Alexandru Farcaş a fost golgeterul competiţiei, cu 26 de goluri marcate.
Partidele CSM Oradea – CSM Bacău se vor disputa vineri la Arena „Antonio Alexe”, cu începere de la orele 10:30, respectiv 17:30
Taguri: csm oradea, handbal, memorialul tucudean

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 csm